Lisa 12

# RAHULOLU MÕÕTMINE

Tagasiside kogumist näeb ette KL noorteorganisatsioonide arengukava ja selleks võtame KL noorsootöö teenusega rahulolu mõõtmiseks kasutusele *e*-lahenduse.

Rahuloluküsitlust kasutatakse organisatsiooni sündmuste kohta, mis väljuvad ühe rühma väljaõppe raamidest, nt rühmade koostöösündmused, maakonna ja üle-eestilised sündmused.

Küsitluse alustamiseks:

1. Ava veebileht <https://www.survease.com/kaitseliit/> .
2. Lehel avanevad sündmuse korralduse kohta järgmised küsimused, millest kolme järel tulevad rippmenüüst esile valikvastused:
   1. toimumispiirkond,
   2. tegevusvorm,
   3. mastaap,
   4. väljaõppesündmust korraldav üksus,
   5. korraldaja nimi ja kuupäev (ettenäidatud vormingus).
3. Kui oled andnud nendele küsimustele vastused, tekib veebilehe aadress (URL viide).
4. Tagasiside kogumiseks saad jagada osalejatega tekkinud veebilehe aadressi (URL viidet) või genereerida veebilehe aadressist ruutkoodi.
5. Ruutkoodi genereerimise lühike videoõpetus on leitav Eesti Haridustehnoloogide Liidu lehelt: <https://haridustehnoloogid.ee/blog/qr-kood/goqr-me/>.
6. Ruutkoodi saate eelnevalt arvutisse salvestada, soovi korral väljaprindituna sündmusele kaasa võtta ja jagada osalejatele paberil (nt panna üles staabi uksele ja infotahvlile).
7. Tagasiside andmiseks kasutavad vastajad isiklikke nutiseadmeid (Android-telefonid võivad vajada ruutkoodi lugeja allalaadimist, iOS-telefonidega saab ruutkoodi lugeda telefonikaamerat kasutades).

Küsitluse kokkuvõtteks

1. Firmalt saame perioodiliselt ühtlustatud ja üle-eestiliselt võrreldavaid tagasiside kokkuvõtteid, millest on nähtav:
   1. osalejate rahulolu toimunud sündmusega 5-palli skaalal;
   2. osalejate üldine rahulolu osalusega Kodutütarde ja Noorte Kotkaste tegevuses;
   3. soovitusindeks (s.o indeks, mille alusel saab hinnata, kui suurel määral on vastaja nõus soovitama organisatsiooniga liitumist teistele).

Sündmuse kohta sisukama tagasiside saamiseks, s.o toimumispaiga, toitlustuse, koolituse sisu, materjalide vmt kohta hinnangute saamiseks tuleb kasutada eraldi tagasisidelehti. Digitööriist võimaldab mugavalt kokku koguda suuremal hulgal rahulolu mõõtmiseks vajalikke arvandmeid ega lasku detailidesse!